Temukas
Temukas (isp. Temuco) – Araukanijos regiono (Čilė) sostinė, 670 km į pietus nuo Santjago. Laikomas turizmo centru, nes netoliese yra nemažai kurortų. Pavadinimas kilęs iš mapudungunų kalbos, reiškia 'temu vanduo, kur temu yra medis Blepharocalyx cruckshankii. Šį medį mapučiai naudoja kaip vaistinį. Miestas garsėja poezija, nes jame gyveno du poetai Nobelio premijos laureatai – Gabriela Mistral ir Pablo Neruda.